CELEX: 62016TN0319
Language: fi
Date: 2016-06-24 00:00:00
Title: Asia T-319/16: Kanne 24.6.2016 – BASF Antwerpen v. komissio

22.8.2016   
            
            
               FI
            
            
               Euroopan unionin virallinen lehti
            
            
               C 305/43
            
         Kanne 24.6.2016 – BASF Antwerpen v. komissio
   (Asia T-319/16)
   (2016/C 305/58)
   Oikeudenkäyntikieli: englanti
   
      Asianosaiset
   
   
      Kantaja: BASF Antwerpen NV (Antwerpen, Belgia) (edustajat: asianajajat H. Gilliams ja J. Bocken)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan komission 11.1.2016 antaman päätöksen SA.37667 (2015/C) (ex 2015/NN), joka koskee Belgian toteuttamaa valtiontukea, joka liittyy ylivoittojen verovapautuksiin
            
         
               —
            
            
               toissijaisesti kumoamaan päätöksen 2–4 artiklan
            
         
               —
            
            
               joka tapauksessa kumoamaan päätöksen 2–4 artiklan siltä osin kuin kyseisissä artikloissa a) vaaditaan takaisinperintää sellaisten yksikköjen osalta, jotka eivät ole sellaisia, joiden hyväksi on annettu päätöksessä määritelty ”ylivoittoratkaisu”, ja b) vaaditaan takaisinperintää siinä määrin kuin edunsaajalle on koitunut verosäästöjä, ilman, että Belgia voisi ottaa huomioon sitä, että jokin toinen verohallinto on voinut tosiasiallisesti korottaa veroa
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste, joka perustuu ilmeiseen arviointivirheeseen, harkintavallan väärinkäyttöön ja perusteluvelvollisuuden laiminlyöntiin siltä osin kuin Euroopan komission 11.1.2016 antamassa päätöksessä SA.37667 (2015/C) (ex 2015/NN), joka koskee Belgian toteuttamaa valtiontukea, joka liittyy ylivoittojen verovapautuksiin, väitetään, että kyse on tukijärjestelmästä.
            
         
               2)
            
            
               Toinen kanneperuste, joka perustuu SEUT 107 artiklan rikkomiseen, perusteluvelvollisuuden laiminlyöntiin ja ilmeiseen arviointivirheeseen siltä osin kuin riidanalaisessa päätöksessä kyseinen järjestelmä luokitellaan valikoivaksi toimenpiteeksi.
            
         
               3)
            
            
               Kolmas kanneperuste, joka perustuu SEUT 107 artiklan rikkomiseen ja ilmeiseen arviointivirheeseen siltä osin kuin riidanalaisessa päätöksessä todetaan, että kyseinen järjestelmä merkitsee etua.
            
         
               4)
            
            
               Neljäs kanneperuste, joka perustuu SEUT 107 artiklan rikkomiseen, luottamuksensuojan periaatteen loukkaamiseen, ilmeiseen arviointivirheeseen, harkintavallan väärinkäyttöön ja perusteluvelvollisuuden laiminlyöntiin siltä osin kuin riidanalaisessa päätöksessä määrätään, että Belgian on perittävä tuki takaisin.